open-index/open-wikipedia-markdown huggingface dataset:
மராரிக்குளம் வடக்கு

**மராரிக்குளம் வடக்கு** (*Mararikulam North*) என்பது இந்தியாவின் கேரளா மாநிலத்தில் உள்ள ஆலப்புழாவில் உள்ள ஒரு கிராம பஞ்சாயத்து ஆகும். தெற்கு கேரளாவின் வடக்கு முனையில் அரபிக்கடலின் கடற்கரையில் அமைந்துள்ளது.
## சொற்பிறப்பியல்
மராரிகுளம் என்ற பெயர், அந்தப் பகுதியில் உள்ள கோவிலின் பிரதான தெய்வமான சிவபெருமானின் பெயரிலிருந்து பெறப்பட்டது. அத்தெய்வம், காமதேவனின் எதிரியான மராரி என்ற வடிவத்தில் கோவிலில் வீற்றிருப்பதாக நம்பப்படுகிறது. காமதேவன் மரன் என்றும் அழைக்கப்படுகிறார். மேலும் மராரி என்பது அவனது அம்புகளில் ஒன்றின் பெயராகவும் உள்ளது.
## புவியியல்
தென்னிந்திய மாநிலமான கேரளாவின் தெற்குப் பகுதியில் மாராரிகுளம் வடக்கு அமைந்துள்ளது. இது அரபிக் கடலின் கடற்கரையில், கடல்மட்டத்திலிருந்து சராசரியாக 2.5 மீ (8 அடி) உயரத்தில் அமைந்துள்ளது. 
## காலநிலை
இங்குள்ள காலநிலை வெப்பமண்டல வகையைச் சேர்ந்தது. சராசரி மாத வெப்பநிலை சுமார் 25 பாகை  செல்சியசு ஆகும். கோடைக்காலம் பொதுவாக மார்ச்சு மாதத்தில் தொடங்கி மே மாதம் வரை நீடிக்கும், மேலும் இக்காலத்தில் வானிலை வெப்பமாகவும் ஈரப்பதமாகவும் இருக்கும். இப்பகுதிக்கு ஒரு வருடத்தில் இரண்டு பருவமழைக் காலங்கள் கிடைக்கின்றன; முதலாவது சூன் முதல் செப்டம்பர் வரையிலும், மற்றொன்று அக்டோபர் மற்றும் நவம்பர் மாதங்களிலும் பெய்கிறது. டிசம்பர் முதல் பிப்ரவரி வரையிலான மாதங்களில் காலநிலை வறண்டு காணப்படுவதைத் தவிர, குளிர்காலம் என்பது இங்கு பெரிய அளவில் இருப்பதில்லை.

## போக்குவரத்து
### விமானம்
அருகில் உள்ள விமான நிலையம் கொச்சி பன்னாட்டு விமான நிலையம் ஆகும்.  75 கிலோமீட்டர் தொலைவில் இது அமைந்துள்ளது.
### தொடருந்து
மராரிக்குளம் வடக்கு பகுதி தொடருந்து மூலம் நாட்டின் பல்வேறு பகுதிகளுடன் இணைக்கப்பட்டுள்ளது. மராரிக்குளம் இரயில் நிலையம் இங்கு அமைந்துள்ளது. அனைத்து உள்ளூர் இரயில்களும் (பயணிகள் இரயில்கள்) மற்றும் மூன்று விரைவு இரயில்களும் இங்கு நின்று செல்கின்றன. திருவிழா நிறுத்தம்  இரயில் நிலையம் பஞ்சாயத்தின் வடக்கு எல்லைக்கு அருகில் அமைந்துள்ளது.
### சாலை
முன்னர் தேசிய நெடுஞ்சாலை எண் 47 என்று அழைக்கப்பட்ட தேசிய நெடுஞ்சாலை எண் 66, மாராரிகுளம் வடக்கின் கிழக்கு எல்லையோரமாகச் செல்கிறது. பிரதான பேருந்து நிறுத்தம் காஞ்சிகுழி  ஆகும். திருவிழை, கணிச்சுகுளங்கரா, எசு.என். கல்லூரி மற்றும் மாராரிகுளம் களித்தட்டு சந்திப்பு ஆகியவை தேசிய நெடுஞ்சாலையில் உள்ள மற்ற முக்கிய சந்திப்புகளாகும். ஆலப்புழா - துறைமுகம்  கொச்சி கடற்கரை மாநில நெடுஞ்சாலை மற்றும் சேர்தலா-கணிச்சுகுளங்கரா-மாரைக்குளம் சந்தை சாலை ஆகியவையும் இந்த பஞ்சாயத்து வழியாகச் செல்கின்றன.

## மேற்கோள்கள்


பகுப்பு:ஆலப்புழை மாவட்டத்தில் உள்ள ஊர்களும் நகரங்களும்
சந்திரஹரி

**சந்திரஹரி** (*Chandrahari*) என்பது இந்தியாவின் தமிழ்நாட்டில் கே. எசு. மணி இயக்கத்தில் 1941 ஆம் ஆண்டு வெளியான ஒரு தமிழ் மொழித் திரைப்படமாகும்.  இத்திரைப்படத்தில் என். எஸ். கிருஷ்ணன் மற்றும் டி. ஏ. மதுரம் ஆகியோர் நடித்துள்ளனர்.

## கதை
ஒருபோதும் பொய் சொல்லாத அரசர் அரிச்சந்திரனின் புகழ்பெற்ற கதையின் ஒரு பகடி ஆகும். இந்தக் கதையின் முக்கிய கதாபாத்திரமான சந்திரஹரி என்ற அரசர், ஒருபோதும் உண்மையைப் பேச மாட்டார். விசுவாசி முனிவர், சந்திரஹரியை உண்மை பேச வைப்பதாக யமனுக்கு சவால் விடுகிறார். அவர் தேவலோகத்தை விட்டு 9000 தங்கக் காசுகளுடன் பூமிக்கு வருகிறார். அந்தத் தொகையை 10,000 ஆக மாற்றுவதற்காக, தன்னிடம் 1000 தங்கக் காசுகள் தருமாறு சந்திரஹரியிடம் கேட்கிறார். தன்னிடம் ஒரு பைசா கூட இல்லை என்று அரசர் கூறுகிறார். முனிவர் அந்த 9000 காசுகளையும் அரசருக்குக் கடனாகக் கொடுத்துவிட்டுச் செல்கிறார். ஒரு நாள் இரவு ரோந்துப் பணியின் போது, ​​அரசர் ஒரு குடிசையில் இரண்டு பெண்களைச் சந்தித்து அவர்களிடம் தவறாக நடந்துகொள்கிறார். இந்தச் சம்பவத்தைப் பற்றி அறிந்த முனிவர், அந்தப் பெண்களைத் திருமணம் செய்துகொள்ளுமாறு அரசரிடம் கோருகிறார். அரசர் தனது இராச்சியத்தைத் துறந்துவிட்டு, தனது மனைவியுடனும் மகனுடனும் வெளியேறுகிறார். முனிவர் இராச்சியத்தைக் கைப்பற்றுகிறார். பல சிக்கல்கள் தொடர்கின்றன, இறுதியில் அரசர் வெற்றி பெறுகிறார். முனிவர் எல்லாவற்றையும் மீண்டும் இயல்பு நிலைக்குக் கொண்டு வருகிறார்.

## தயாரிப்பு
தமிழ் நாடகத் துறையின் இரண்டு நிறுவனர்களில் ஒருவரான (மற்றவர் சங்கரதாசு சுவாமிகள்) பம்மல் சம்பந்த முதலியார் எழுதிய அதே பெயரிலான ஒரு மேடை நாடகமாகும். என். எஸ். கிருஷ்ணன் இதைத் தழுவி, தனது சொந்த நிறுவனமான அசோகா பிலிம்சு சார்பில் திரைப்படமாகத் தயாரித்தார். இப்படத்தை கே. எஸ். மணி இயக்கினார். ஒளிப்பதிவை ஈ. ஆர். கூப்பர் கையாள, படத்தொகுப்பை சூர்யா மேற்கொண்டார். இப்படம் கோயம்புத்தூரில் உள்ள சென்ட்ரல் புகைப்பட நிறுவனத்தில்  படமாக்கப்பட்டது.

இது ஒரு குறும்படம் என்பதால், இழந்த காதல் (பகுதி 1) என்ற மற்றொரு திரைப்படத்துடன் சேர்த்து, பகுதி 2 ஆக தொகுத்து வெளியிடப்பட்டது.

## நடிகர்கள்
இந்தப் பட்டியல் பாடல் புத்தகத்திலிருந்து எடுக்கப்பட்டது

* என். எஸ். கிருஷ்ணன் சந்திரஹரியாக
* டி. ஏ. மதுரம் மதிச்சந்திரயை
* காகா இராதாகிருஷ்ணன் தாசதேவனாக
* சி. பி. கிட்டன் சத்தியகீர்த்தியாக 
* எல். நாரயண ராவ் ஈசா நட்சத்திரனாக 
* பி.ஜி. குப்புசாமி சிசுட்டவசியாக 
* எம். திருவேங்கடம் மித்ரவாசுவாக 

* நரசிம்மாச்சாரி கண்டகாலனாக
* கமலம் கண்டகாலியாக 
* சங்கர மூர்த்தி சிவனாக
* வேலு பிள்ளை யமனாக 
* லட்சுமி நாராயணன் பாகுவீராக 
* பாபுஜி பெண் நடனக் கலைஞராக 
* லலிதா பெண் நடனக் கலைஞராக 

## விமர்சனம்
திரைப்பட வரலாற்றாசிரியர் ராண்டார் கை  "நகைச்சுவையான, நையாண்டி கலந்த வசனங்களுக்காகவும், முக்கிய கதாபாத்திரங்களாக நடித்த என்.எஸ்.கே மற்றும் மதுரம் ஆகியோரின் நடிப்பிற்காகவும் இந்தத் திரைப்படம் நினைவுகூரப்படுகிறது என 2014-ஆம் ஆண்டில் எழுதினார்.

## மேற்கோள்கள்

பகுப்பு:இந்திய நகைச்சுவைத் திரைப்படங்கள்
பகுப்பு:1941 தமிழ்த் திரைப்படங்கள்
வில்லியம் ஜேம்ஸ் பார்க் இயூம்

**வில்லியம் ஜேம்ஸ் பார்க் இயூம்** ('''CMG''') (ஆங்கிலம்: மலாய்: *William James Parke Hume*) (25 சனவரி 1866 - 1952) என்பவர் பிரித்தானிய குடியேற்ற நிர்வாகி; மலாயா, பேராக் மாநிலத்தின் 10-ஆவது; 13-ஆவது பிரித்தானிய முதல்வர்; மலாயா கூட்டமைப்பு மாநிலங்களின் தணிக்கைத் துறை முதல் தலைவர் ஆவார்.

மலாயா, பேராக் மாநிலத்தின் பிரித்தானிய முதல்வராக இரண்டு முறை பணியாற்றியதற்காகவும்; மலாயாவின் சுங்கத்துறை மற்றும் நிதித்துறைகளில் முக்கியப் பணிகளை மேற்கொண்டதற்காகவும் இவர், மலேசிய வரலாற்றில் நன்கு அறியப்படுகிறார்.

இவரின் பெயரில் பேராக் மாநிலத்தின் தலைநகரமான ஈப்போவில் ஒரு முதன்மைச் சாலைக்கு **இயூம் சாலை** *(Hume Street)* என்று பெயர் சூட்டப்பட்டு உள்ளது. தற்போது இயூம் சாலை என்பது மஸ்ஜீத் சாலை (மலாய்: *Jalan Masjid*; ஆங்கிலம்: *Mosque Street*) என்று பெயர் மாற்றம் செய்யப்பட்டு உள்ளது.

## வாழ்க்கை
இவர் இலங்கையின், மட்டக்களப்பில் 1866 சனவரி 25-ஆம் தேதி பிறந்தார். தந்தையின் பெயர் வில்லியம் வாக்கர் இயூம் (1826-1897) *(William Walker Hume);* தாயாரின் பெயர் என்றிட்டா மரியன் கெல்லி *(Henrietta Marion Kelly).*

## பதவிகள்
கோலாலம்பூரின் தணிக்கைத் துறை அலுவலகத்தின் தலைமைத் தணிக்கையாளர் *(Kuala Lumpur Chief Auditorl)* எனும் பதவிக்கு பதிலாக உருவாக்கப்பட்ட மலாயா கூட்டமைப்பு மாநிலங்களின் தணிக்கைத் தலைவர் *(Federated Malay States Auditor General)* பதவிக்கு முதல் தலைமைத் தணிக்கையாளராக வில்லியம் இயூம் நியமிக்கப்பட்டார். இவர் மலாயா பொதுச் சேவையில் *(Malayan Civil Service)* சேர்ந்து, பேராக்கின் முதல் பிரித்தானிய முதல்வராக மாறுவதற்கு முன்பு மலாயா மாநிலங்களின் பல்வேறு அரசு பதவிகளில் பணியாற்ற நியமிக்கப்பட்டார்.

### பதவிகளின் பட்டியல்

# கிந்தா மாவட்ட நில வருவாய் அதிகாரி
# பேராக் பிரித்தானிய செயலாளர் (1906)
# மலாயா கூட்டமைப்பு மாநிலங்கள் மற்றும் நீரிணைக் குடியேற்றங்களின் தணிக்கையாளர் (1906-1911)
# பேராக் பிரித்தானிய முதல்வர் (9 ஆகத்து 1912 - 12 ஆகத்து 1912)
# மலாயா வணிகம் மற்றும் சுங்கத்துறை ஆணையர் (1912 - 1920)
# பேராக் பிரித்தானிய முதல்வர் (29 சூன் 1920 - 13 சூலை 1921)

## மேலும் காண்க
* ஆலிவர் மார்க்ஸ்
* ஜான் பிக்கர்சிகில் ரோட்ஜர்
* எர்னஸ்ட் பர்ச்
* வில்லியம் திரிச்சர்
* என்றி கான்வே பெல்பீல்ட்

## மேற்கோள்கள்

*World Statesmen
*RootWeb

## கூடுதல் சான்றுகள்
* Wright, Arnold, Twentieth Century Impressions of British Malaya: Its history, people, commerce, industries and resources, 1908

## வெளி இணைப்புகள்

பகுப்பு:1866 பிறப்புகள்
பகுப்பு:1952 இறப்புகள்
பகுப்பு:பேராக் வரலாறு
பகுப்பு:பிரித்தானிய மலாயா‎
பகுப்பு:பிரித்தானிய இலங்கை
பகுப்பு:மலேசிய வரலாறு
தேவேந்திர சிங் ராச்புத்

**தேவேந்திர சிங் ராஜ்புத்** *(Devendra Singh Rajput)* ஓர் இந்திய அரசியல்வாதி ஆவார். இவர் பாரதிய ஜனதா கட்சியைச் சேர்ந்தவர். அவர் உத்தரப் பிரதேசத்தின் காசுகஞ்ச் சட்டமன்றத் தொகுதியின் சட்டமன்ற உறுப்பினராகவும் பதவி வகிக்கிறார். அவர் 2017 தேர்தலில் போட்டியிட்டு வெற்றி பெற்றார்.

## சர்ச்சை
காசுகஞ்ச் மாவட்டத்தில் உள்ள ஒரு நீதிமன்றம், 2010 ஆம் ஆண்டு தொடர்பான ஒரு குற்ற வழக்கில் தேவேந்திர சிங் ராஜ்புத் மற்றும் அவரது கூட்டாளி கௌஷல் ஆகியோரை குற்றவாளிகள் எனத் தீர்ப்பளித்தது. இருப்பினும், அதே நீதிமன்றம் இருவரையும் ஒரு வருட காலத்திற்கு நன்னடத்தை அடிப்படையில் விடுவிக்க உத்தரவிட்டதுடன், தீர்ப்பு வழங்கப்பட்ட நாளிலிருந்து 10 நாட்களுக்குள் மாவட்ட நன்னடத்தை அதிகாரி முன் தலா ஒரு லட்சம் ரூபாய் பிணைப்பத்திரம் தாக்கல் செய்யுமாறும் அவர்களுக்கு உத்தரவிட்டது. "நல்ல நடத்தை மற்றும் அமைதியைப் பேணுதல்" என்ற அடிப்படையில் இருவரும் பிணையில் விடுவிக்கப்பட்டனர். சோக்கே லால் என்பவர் வாங்கிய ஒரு கடை தொடர்பான தகராறில் அவரைத் தாக்கியதாகக் குற்றம் சாட்டப்பட்டது. இவர்கள் மீது இந்திய தண்டனைச் சட்டப் பிரிவுகள் 323 (தானாக முன்வந்து காயம் ஏற்படுத்துதல்), 325 (தானாக முன்வந்து கடுமையான காயம் ஏற்படுத்துதல்), 504 (அமைதிக்கு பங்கம் விளைவிக்கும் நோக்கத்துடன் வேண்டுமென்றே அவமதித்தல்) மற்றும் 506 (குற்றவியல் மிரட்டல்) ஆகியவற்றின் கீழ் வழக்கு பதிவு செய்யப்பட்டது. மூவர் மீதும் சனவரி 25, 2010 அன்று குற்றப்பத்திரிகை தாக்கல் செய்யப்பட்டது.

## அரசியல் வாழ்க்கை
2022 ஆம் ஆண்டில் ராஜ்புத் காசுகஞ்ச் சட்டமன்றத் தொகுதியில் போட்டியிட்டு வென்றார். தனது நெருங்கிய போட்டியாளரான சமாஜ்வாடி கட்சியைச் சேர்ந்த மான் பால் சிங்கை 46,265 வாக்குகள் வித்தியாசத்தில் வென்றார்.

## தேர்தல் முடிவுகள்
### 2022

## மேற்கோள்கள்

பகுப்பு:வாழும் மக்கள்
எத்தில் லாக்டேட்டு

**எத்தில் லாக்டேட்டு** (*Ethyl lactate*) என்பது C5H10O3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். CH3CH(OH)CO2CH2CH3 என்ற அமைப்பு வாய்ப்பாட்டாலும் இதை அடையாளப்படுத்தலாம். லாக்டிக் அமில எத்தில் எசுத்தர் என்ற பெயராலும் இச்சேர்மத்தை அழைக்கலாம். லாக்டிக் அமிலத்தின் எத்தில் எசுத்தராக இச்சேர்மம் வகைப்படுத்தப்படுகிறது. ஒரு நிறமற்ற திரவமான இச்சேர்மம் ஒரு நாற்தொகுதி மைய எசுத்தராகும்.  இயற்கையாகப் பெறப்படுவதால், ஒற்றை ஆடியெதிர் உருவாக எளிதில் கிடைக்கிறது. எத்தில் லாக்டேட்டு பொதுவாக ஒரு கரைப்பானாகப் பயன்படுத்தப்படுகிறது. உயிரிச்சிதைவுக்கு உள்ளாகக்கூடியதாகக் கருதப்படும் இதை நீரால் கழுவக்கூடிய ஒரு கொழுப்பு நீக்கியாகப் பயன்படுத்தலாம். ஒயின், கோழி இறைச்சி மற்றும் பல்வேறு பழங்கள் உட்பட பலவிதமான உணவுகளில் இயற்கையாகவே எத்தில் லாக்டேட்டு குறைந்த அளவில் காணப்படுகிறது. எத்தில் லாக்டேட்டு நீரிய நிலையில் இருக்கும்போது, இதன் வாசனை இலேசானதாகவும், வெண்ணெய் மற்றும் பாலேடு போன்றதாகவும், பழம் மற்றும் தேங்காயின் குறிப்புகளுடனும் இருக்கும்.

## தயாரிப்பு
எத்தில் லாக்டேட் உயிரியல் மூலங்களிலிருந்து உற்பத்தி செய்யப்படுகிறது. மேலும் லாக்டிக் அமிலத்தின் மூலமாக இருக்கும் உயிரினத்தைப் பொறுத்து, அது லீவோ (எசு) வடிவமாகவோ அல்லது டெக்சுட்ரோ (ஆர்) வடிவமாகவோ இருக்கலாம். உயிரியல் மூலங்களிலிருந்து பெறப்படும் பெரும்பாலான எத்தில் லாக்டேட்டு, எத்தில் (−)-L-லாக்டேட்டு (எத்தில் (S)-லாக்டேட்டு) ஆகும். எத்தில் லாக்டேட்டு பெட்ரோலிய வேதிப்பொருட்களிலிருந்தும் தொழில்துறை ரீதியாக உற்பத்தி செய்யப்படுகிறது. மேலும் இந்த எத்தில் லாக்டேட்டு லீவோ மற்றும் டெக்சுட்ரோ வடிவங்களின் கண்ணாடி பிம்பக் கலவையைக் கொண்டுள்ளது.

## பயன்பாடுகள்
இரண்டு ஆடி எதிர் உருக்களும் இயற்கையில் காணப்படுவதாலும், எத்தில் லாக்டேட்டு எளிதில் மக்கும் தன்மை கொண்டிருப்பதாலும், இச்சேர்மம் ஒரு பசுமை கரைப்பான் என்று கருதப்படுகிறது. எத்தில் லாக்டேட்டும் இதன் நீர்க்கரைசல்களும் கரிமத் தொகுப்பு வினைகளுக்கான நிலையான ஊடகங்களாகப் பயன்படுத்தப்படுகின்றன. ஒப்பீட்டளவில் குறைந்த நச்சுத்தன்மை காரணமாக, எத்தில் லாக்டேட்டு பொதுவாக மருந்துத் தயாரிப்புகள், உணவு சேர்க்கைகள் மற்றும் நறுமணப் பொருட்களில் பயன்படுத்தப்படுகிறது. எத்தில் லாக்டேட்டு நைட்ரோசெல்லுலோசு, செல்லுலோசு அசிடேட்டு மற்றும் செல்லுலோசு ஈதர்களுக்கான கரைப்பானாகவும் பயன்படுத்தப்படுகிறது.

## மேற்கோள்கள்

## மேலும் படிக்க
* 

பகுப்பு:எசுத்தர் கரைப்பான்கள்
பகுப்பு:எத்தில் எசுத்தர்கள்
பகுப்பு:இனிப்பு மணம் கொண்ட இரசாயனங்கள்
பகுப்பு:லாக்டேட்டு எசுத்தர்கள்
சேதுராம் சிரேஸ்தா

**சேதுராம் சிரேஸ்தா** (*Seturam Shrestha*) நேபாளத்தைச் சேர்ந்த இசைக்கலைஞரும், பாடகரும், இசையமைப்பாளரும் ஆவார். 20-ஆம் நூற்றாண்டின் தொடக்கத்தில் நேபாளத்தில் நவீன இசையின் வளர்ச்சியில் இவர் ஒரு முக்கிய நபராக இருந்தார். மேலும் இவர் ஒரு உஸ்தாத் என்றும் பாராட்டப்பட்டார். காதல் பாடல்களுக்கு மேலதிகமாக, சமூகச் சீர்திருத்தச் செய்திகளுடன் சேதுராம் பாடல்களைப் பாடினார்.

சேதுராம், 1908 ஆம் ஆண்டில், கிராமபோன் இசைத் தட்டில் ஒரு பாடலைப் பதிவு செய்த முதல் நேபாள கலைஞராவார். இந்தியாவின் கொல்கத்தாவில் தனது நாட்டின் பாரம்பரிய ராஜமதி என்ற பாடலை பதிவு செய்தார். காட்மாண்டுவில் அப்போது இருந்த முக்கிய பத்ரகாளி ஹவுஸ் என்ற இசைத்தட்டு கடையின் உரிமையாளரான ஜனக் லால் சிரேஸ்தா, இசைப்பதிவுக்கு நிதியுதவி செய்தார்.

நேபாளத்தில் கசல் இசையில் முன்னோடியாகவும் சேதுராம் இருந்துள்ளார்.

## இளமை வாழ்க்கை.
காட்மாண்டுவிலுள்ள அசான் கமலாச்சியில் கிருஷ்ணா தர் மற்றும் தாய் அரி தேவி சிரேஸ்தா ஆகியோருக்கு மகனாகப் சேதுராம் பிறந்தார். இவரின் தந்தை கிருஷ்ணாதரும் இசையில் ஆர்வமுள்ளவராக இருந்தார். இளம் வயதிலிருந்தே, ஆர்மோனியம் மற்றும் குரல் நுட்பங்களை வீட்டிலேயே கற்றுக்கொண்டார்.

## தொழில் வாழ்க்கை
1965-ல், சேதுராம் பத்ரகாளி ஹவுஸ் என்ற இசைத்தட்டு நிறுவனத்தில் இசைப் பதிவு செய்ய கொல்கத்தாவுக்கு  வந்தார். இவர் பதிவு செய்த படைப்புகளில் மோதிராம் பட்டா எழுதிய கசல் ஒன்று இடம்பெற்றது. இது நேபாள இசையின் ஆரம்பகால முறையான பதிவுகளில் ஒன்றாகும்.

கசல்கள், பஜனைகள், நாட்டுப்புற பாடல்கள் மற்றும் நேவாரி பாடல்கள் உட்பட பல்வேறு வகைகளில் 30 க்கும் மேற்பட்ட பாடல்களைப் பதிவு செய்தார்.

## மேற்கோள்கள்

பகுப்பு:1941 இறப்புகள்
பகுப்பு:1891 பிறப்புகள்
வளையபுரோப்பேன் கார்பாக்சிலிக் அமிலம்

**வளையபுரோப்பேன் கார்பாக்சிலிக் அமிலம்** (*Cyclopropane carboxylic acid*) என்பது C3H5CO2H என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சைக்ளோபுரோப்பேன் கார்பாக்சிலிக் அமிலம் என்ற பெயராலும் இச்சேர்மம் அறியப்படுகிறது.  வளையபுரோப்பேனின் கார்பாக்சிலிக் அமில வழிப்பொருளாகக் கருதப்படுகிறது. காரத்தால் தூண்டப்படும் 4-குளோரோபியூட்டைரோநைட்ரைல் சேர்மத்தின் வளையமாக்கல் வினை மூலம் பெறப்படும் சயனோ வளையபுரோப்பேனை நீராற்பகுப்பு செய்வதன் மூலம் வளையபுரோப்பேன் கார்பாக்சிலிக் அமிலத்தைத் தயாரிக்கலாம்.

## வினைகள்
வளையபுரோப்பேன் கார்பாக்சிலிக் அமிலத்தின் காடித்தன்மை எண் மதிப்பு 4.65 ஆகும். இது இதே போன்ற சேர்மங்களுக்கு மிகவும் பொதுவான ஒரு மதிப்பாகும். இலூயிசு அமில வினையூக்கிகளைப் பயன்படுத்தி எசுத்தராக்கல்  வினை வசதியாகச் செய்யப்படுகிறது.  

வளையபுரோப்பேன் கார்பாக்சிலிக் அமிலம் எத்திலீனின் உயிரியல் தொகுப்பு செயல்முறையை ஆராயப் பயன்படுத்தப்பட்டுள்ளது.

## மேற்கோள்கள்

பகுப்பு:கார்பாக்சிலிக் அமிலங்கள்
பகுப்பு:வளையபுரோப்பைல் சேர்மங்கள்
ஐஜென் காரணி

**ஐஜென் காரணி** (*Eigenfactor*) என்பது வாசிங்டன் பல்கலைக்கழகத்தில் ஜெவின் வெசுட்டும் கார்ல் பெர்க்சுட்ரோமும் உருவாக்கிய அறிவியல் ஆய்விதழின் முக்கியத்துவத்தின் மதிப்பீடாகும். ஆய்விதழ்கள் பெறும் மேற்கோள்களின் எண்ணிக்கையின்படி இது மதிப்பிடப்படுகின்றது. அதிக தரவரிசைப்படுத்தப்பட்ட ஆய்விதழ்களின் மேற்கோள்கள் குறைவான தரவரிசைப்படுத்தப்பட்ட ஆய்விதழ்களை விட ஐஜென் காரணி பங்களிப்பை வழங்க எடைபோடப்படுகின்றன. முக்கியத்துவத்தின் அளவீடாக, ஐஜென் காரணி ஒரு ஆய்விதழின் மொத்த தாக்கத்துடன் அளவிடப்படுகிறது. ஆய்வுப் புலத்தில் அதிக தாக்கத்தை உருவாக்கும் ஆய்விதழ்களின் காரணி அதிக தாக்கத்தினை கொண்டுள்ளன. ஐஜென் காரணி அல்லது பக்கத்தின் தரவரிசை அடிப்படையிலான மதிப்பெண்கள் போன்ற மேற்கோள் அளவீடுகள் சுய-குறிப்பு குழுக்களின் விளைவைக் குறைக்கின்றன.

ஐஜென் காரணி மற்றும் கட்டுரை செல்வாக்கு மதிப்பீடுகளை *eigenfactor.org* கணக்கிடுகின்றது. இங்கு இவற்றை எளிதாக  பார்க்கலாம். ஐஜென் காரணியின் மதிப்பீடு உள்வரும் மேற்கோள்களின் தோற்றத்தைக் கருத்தில் கொண்டு, அறிவியல் சமூகத்திற்கு ஒரு பத்திரிகையின் முக்கியத்துவத்தை அளவிடுவதை நோக்கமாகக் கொண்டுள்ளது. மேலும் ஒரு சராசரி ஆராய்ச்சியாளர் அந்த பத்திரிகையிலிருந்து உள்ளடக்கத்தை எவ்வளவு அடிக்கடி அணுகுவார் என்பதின் பிரதிபலிபினையும் கருதுகிறகிறது. இருப்பினும், ஐஜென் காரணியின் மதிப்பு, ஆய்விதழின் அளவால் பாதிக்கப்படுகிறது. இதனால் பத்திரிகை அளவு இரட்டிப்பாகும் போது மதிப்பெண் இரட்டிப்பாகிறது (ஆண்டுக்கு வெளியிடப்பட்ட கட்டுரைகளின் எண்ணிக்கையாக அளவிடப்படுகிறது). கட்டுரை செல்வாக்கு மதிப்பெண், பத்திரிகையில் உள்ள கட்டுரைகளின் சராசரி செல்வாக்கை அளவிடுகிறது. எனவே இது பாரம்பரிய தாக்க காரணியுடன் ஒப்பிடத்தக்கது.

ஐஜென் காரணி அணுகுமுறை தாக்க காரணி அளவீட்டை விட மிகவும் வலுவானதாகக் கருதப்படுகிறது. இது அந்த ஆய்விதழின் மேற்கோள்களின் முக்கியத்துவத்தைக் கருத்தில் கொள்ளாமல் ஆய்விதழ் கட்டுரைகள் பெறும் மேற்கோள்களை மட்டுமே கணக்கிடுகிறது. ஐஜென் காரணியின் மதிப்பு மருத்துவ இதழ்களுக்கான மொத்த மேற்கோள் எண்ணிக்கையுடன் தொடர்புடையது என்றாலும், இந்த அளவீடுகள் கணிசமாக வேறுபட்ட தகவல்களை வழங்குகின்றன. கொடுக்கப்பட்ட எண்ணிக்கையிலான மேற்கோள்களுக்கு, மிகவும் குறிப்பிடத்தக்க பத்திரிகைகளிலிருந்து மேற்கோள்கள் அதிக ஐஜென் காரணி மதிப்பெண்ணை ஏற்படுத்தும். ஐஜென் காரணி மற்றும் பக்க தரவரிசையைப் போன்றது.

ஆரம்பத்தில் ஐஜென் காரணியின் மதிப்பு ஒரு ஆய்விதழின் முக்கியத்துவத்தின் அளவீடாக இருந்தது. இது பின்னர் ஆய்வுக்கட்டுரை ஆசிரியர் நிலைக்கும் நீட்டிக்கப்பட்டுள்ளது. தனிப்பட்ட ஆய்வாளரின் பணியை மதிப்பிடுவதற்கு எச்*-* குறியீட்டோடு இணைந்து இதைப் பயன்படுத்தலாம்.

## மேலும் காண்க
* தாக்க காரணி
* இதழியல்
* பக்க தரவரிசை
* *[[ஆய்விதழ் மேற்கோள் அறிக்கைகள்]]*
* எஸ்சிஐமகோ ஆய்விதழ் தரவரிசை

## மேற்கோள்கள்
முழுநீர் இயக்க ஏரிகள்

**முழுநீர் இயக்க ஏரிகள்** (*Holomictic lakes*) என்பவை ஆண்டின் ஒரு குறிப்பிட்ட நேரத்தில் மேற்பரப்பு முதல் அடிமட்டம் வரை சீரான வெப்பநிலை மற்றும் அடர்த்தியைக் கொண்ட ஏரிகளாகும்.  இந்நிலை அடுக்குகள் உருவாகாத நிலையில், ஏரி நீர் கலப்பதற்கு வழிவகுக்கிறது.

## வகைகள்
மெரோமிக்கு ஏரிகள் எனப்படும் இயக்கமிலா ஏரிகளுக்கு மாறாக, முழுநீர் இயக்க ஏரிகள் குறைந்தபட்சம் அவ்வப்போது கலக்கின்றன. பூமியில் உள்ள பெரும்பாலான ஏரிகள் முழுநீர் இயக்க ஏரிகள் வகையைச் சேர்ந்தவை; இயக்கமிலா ஏரிகள் அரிதானவை. இருப்பினும் பொதுவாகக் கருதப்படுவதை விட இவை அவ்வளவு அரிதானவையாக இல்லாமல் இருக்கலாம். தொடருறை ஏரிகள் பனியால் மூடப்பட்டு, ஒருபோதும் கலப்பதில்லை.

முழுநீர் இயக்க ஏரிகளில் ஐந்து வகைகள் உள்ளன.: 
*பல்வெப்ப அடுக்கு ஏரி (ஆண்டுதோறும் பலமுறை கலக்கும்)
*குளிர் ஒற்றைக் கலப்பு ஏரி: (ஆண்டுக்கு ஒருமுறை கலக்கும்; எதிர்மறை அடுக்கமைவைக் காட்டுகிறது.
*வெப்ப ஒற்றைக் கலப்பு ஏரி: ஆண்டுக்கு ஒருமுறை கலக்கும்; நேர்மறை அடுக்கமைவைக் காட்டுகிறது.
*இரட்டைக் கலப்பு ஏரி: (ஆண்டுக்கு இரண்டு முறை கலக்கும்)
*அரிய கலப்பு ஏரி: ஆண்டுக்கு ஒருமுறை கலக்கும்; ஆண்டுக்கு ஒருமுறைக்கும் குறைவாக எதிர்மறை அடுக்கமைவு கலத்தலைக் காண்பிக்கும்.

## மேற்கோள்கள்

## வெளி இணைப்புகள்
*"Circulation: annual patterns of dimictic lakes" at Encyclopædia Britannica Online
பகுப்பு:ஏரிகள்
திம்லாபுரா வனவிலங்கு சரணாலயம்

**திம்லாபுரா வனவிலங்கு சரணாலயம்** (*Thimlapura Wildlife Sanctuary*) இந்தியாவின் கர்நாடக மாநிலத்தில் உள்ள தும்கூர் மாவட்டத்தின் மதுகிரி மற்றும் கொரட்டகெரே வட்டங்களில் அமைந்துள்ளது. 1972 ஆம் ஆண்டு வனவிலங்கு (பாதுகாப்பு) சட்டத்தின் பிரிவு 36-ஏ-இன் கீழ் வனவிலங்கு சரணாலயமாக அறிவிக்கப்பட்டது.. இங்கு சிறுத்தைகள், தேன் கரடிகள், காட்டுப் பன்றிகள், இந்திய நரிகள், ஓநாய்கள் உள்ளிட்ட விலங்குகள் வசிக்கின்றன. திம்லாபுரா வனவிலங்கு சரணாலயம் தேன் கரடிகளுக்கான ஒரு பாதுகாப்பு காப்பகமாகும்.

## அமைவிடம்
திம்லாபுரா வனவிலங்கு சரணாலயம் கர்நாடகாவின் தும்கூர் மாவட்டத்தில் அமைந்துள்ளது. இது 50.86 சதுரகிலோமீட்டர் பரப்பளவில் பரவியுள்ளது.

## மேற்கோள்கள்

பகுப்பு:கருநாடக மாநிலத்தில் உள்ள காட்டுயிர் புகலிடங்கள்
பகுப்பு:தும்கூர் மாவட்டம்
இலீமா லிந்தோயிங்காம்பி

**இலீமா லிந்தோயிங்காம்பி** (*Leima Linthoingambi*) என்பவர் லீமா லிந்தோயிங்காம்பி என்பவர் இந்தியாவின் மணிப்பூர் இராச்சியத்தை ஆட்சி செய்த நிங்தௌகோம்பாவின் இராணியாவார். 1432 பொது ஆண்டு  முதல் 1467 பொது ஆண்டு வரை மணிப்பூர் இராச்சியத்தை மெய்தே மன்னர் நீங்துகொம்பா ஆட்சி செய்தார்.

அங்லா படைகளின் படையெடுப்பின் போது, ​​மன்னர் நீங்தௌகோம்பா தனது படையை போர்க்களத்திற்கு வழிநடத்திச் சென்றார். அவர் இல்லாத நேரத்தில்  லீமா லிந்தோயிங்காம்பி தங்குல் பழங்குடியினர் காங்லாவில் தாக்குதலைத் தொடங்கினர். இலீமா லிந்தோயிங்காம்பி தன்னை மன்னராக வேடமிட்டுக்கொண்டு, அந்தத் தாக்குதல் நடத்தியவர்களுக்குக் கடுமையான மதுபானம் கொடுத்து, அவர்களைத் திசைதிருப்பி அமைதிப்படுத்தினார். அந்தத் தாக்குதலைச் சாமர்த்தியமாக முறியடித்தார்.

இந்த நிகழ்வு நிங்தௌரோல் லம்புபா என்ற அரச வரலாற்று நூலில் பதிவு செய்யப்பட்டுள்ளது.

## மேற்கோள்கள்


பகுப்பு:மணிப்பூரின் வரலாறு
பகுப்பு:மணிப்பூர் நபர்கள்
அமன்பூர் சட்டமன்றத் தொகுதி

**அமன்பூர் சட்டமன்றத் தொகுதி** *(Amanpur Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது கன்ஷி ராம் நகர் மாவட்டத்தில் அமைந்துள்ளது. அமன்பூர், ஏடா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்
### 2022

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
அரிஓம் வர்மா

**அரிஓம் வர்மா** *(Hariom Verma)* என்பவர் உத்தரப் பிரதேசத்தைச் சேர்ந்த ஒரு இந்திய அரசியல்வாதி ஆவார்.  பாரதிய ஜனதா கட்சியின் வேட்பாளரான இவர், 2022  இல் நடைபெற்ற உத்தரப் பிரதேச சட்டமன்றத் தேர்தலில்  அமன்பூர் சட்டமன்றத் தொகுதியில் போட்டியிட்டு வென்றார். இத்தொகுதியானது கன்ஷி ராம் நகர் மாவட்டத்தில் அமைந்துள்ளது. 

## அரசியல்
2022 இல் நடைபெற்ற உத்தரப் பிரதேச சட்டமன்றத் தேர்தலில் அமன்பூர் சட்டமன்றத் தொகுதியில் பாரதிய ஜனதா கட்சியின் வேட்பாளராக போட்டியிட்ட அரிஓம் வர்மா 96377 வாக்குகளைப் பெற்று, தனது நெருங்கிய போட்டியாளரான சமாஜ்வாதி கட்சி வேட்பாளர் சத்யபானை விட 43329 வாக்குகள் அதிகம் பெற்று வெற்றிபெற்றார்.

## தேர்தல் முடிவுகள்
### 2022

பகுப்பு:வாழும் மக்கள்
பாசுசி காட்டுயிர் காப்பகம்

**பாசுசி காட்டுயிர் காப்பகம்** (*Bassi Wildlife Sanctuary*) என்பது இந்தியாவில் இராசத்தானின் சித்தோர்கர் மாவட்டத்தில் பாசுசிக்கு அருகிலுள்ள ஒரு வனவிலங்குச் சரணாலயமாகும். இது பாசுசி கோட்டை அரண்மனையிலிருந்து 5 கிலோமீட்டர் தொலைவில் உள்ளது. இது 15,290 எக்டேர் பரப்பளவில் அமைந்துள்ளது. இக்காப்பகம் 1988இல் நிறுவப்பட்டது. இந்த சரணாலயம் விந்தியாச்சல் மலைத்தொடரின் மேற்கு எல்லையில் அமைந்துள்ளது. இக்காட்டுயிர் காப்பகத்தின் ஒரு பகுதியாக ஓராய் மற்றும் பாசுசி அணைகளை உள்ளடக்கியது. மான், காட்டுப்பன்றி, சிறுத்தை, முயல்,புலம்பெயர்ந்த பறவைகள் இந்த சரணாலயத்தில் வாழ்கின்றன.

பாசுசி வனவிலங்கு காப்பகத்தில் காணப்படும் விலங்குகள்:

பாசுசி வனவிலங்கு சரணாலயம் பல புலம்பெயர்ந்த பறவைகளுக்கு கவர்ச்சிகரமானதாக உள்ளது.

இந்தக் காடு பெரும்பாலும் வறண்டதாகவும் இலையுதிர் காடாகவும் உள்ளது. டோக், சுரெல் மற்றும் பியூடியா ஆகியவை அதிகமாகக் காணப்படும் மரங்கள் ஆகும். மருத்துவ மூலிகைகளும் பூக்களும் உள்ளன.

## மேலும் காண்க
* வறண்ட வன ஆராய்ச்சி நிறுவனம்

## மேற்கோள்கள்

*Bassi Wildlife Sanctuary
*India9.com
*World Database on Protected Areas
பகுப்பு:இராசத்தானிலுள்ள காட்டுயிர் காப்பகங்கள்
உமையாள்புரம் மாலி

**உமையாள்புரம் மாலி** (*Umayalpuram Mali*) என்பவர் ஒரு இந்திய மிருதங்க இசைக் கலைஞராவார்.

## துவக்க கால வாழ்க்கை
இவர் கல்யாணி, ஜெயராமன் இணையருக்கு மகனாகப் பிறந்தார். கும்பகோணம் இராஜப்ப ஐயர்  , உமையாள்புரம் சிவராமன் ஆகியோரிடமிருந்து மிருதங்கம் வசிக்க கற்றுக்கொண்டார்.  கும்பகோணம் இராஜப்ப ஐயர் பல மிருதங்கக் கலைஞர்களுக்கு ஆசிரியராக இருந்துள்ளார். உமையாள்புரம் கிராமம் ( தமிழ்நாடு, இந்தியா ),  காவிரி ஆற்றின் கரையில், கும்பகோணம் மற்றும் திருவையாறு ஆகிய  நகரங்களுக்கு இடையில் அமைந்துள்ளது. இது பல புகழ்பெற்ற இசைக்கலைஞர்களை உருவாக்கியுள்ளது. 19 ஆம் நூற்றாண்டில் வாழ்ந்த கிருஷ்ண பாகவதர் மற்றும் சுந்தர பாகவதர் ஆகியோர் தியாகராஜரின் நேரடி சீடர்கள். பல *லய வித்வான்கள்* பிரபலமாக இருந்தனர், அதைத் தொடர்ந்து உமையாள்புரம் சிவராமன் பிரபலமானார்.

## தொழில்
உமையாள்புரம் மாலி டி. முக்தா,  த. விசுவநாதன், வீணை எஸ். பாலச்சந்தர்,  எஸ். கல்யாணராமன், வீணை கே. எஸ். நாராயணசுவாமி, வீணை இரங்கநாயகி ராஜகோபாலன் உட்பட பல்வேறு இசைக்கலைஞர்களுடன் இணைந்து பணியாற்றியுள்ளார்.  மாலி இசையமைப்பாளர் தஞ்சாவூர் சங்கர ஐயருக்கு பலமுறை மிருதங்கம் வாசித்துள்ளார். *வித்வான்களான* வயலின் டி. என். கிருஷ்ணன், திருச்சூர் வி. இராமச்சந்திரன், வயலின் எம். சந்திரசேகரன், டி. என். சேசகோபாலன், டி. வி. சங்கரநாராயணன், ஓ. எஸ். தியாகராஜன்,  நெய்வேலி சந்தானகோபாலன், சுதா ரகுநாதன், விஜய் சிவா, டி. எம். கிருஷ்ணா மற்றும் பிறருக்கு இவர் பக்கவாத்தியம் வாசித்துள்ளார்.

சென்னை மியூசிக் அகாடமியில் தனது குரு சிவராமனால் உருவாக்கப்பட்ட "ரிதம் ஸ்பெக்ட்ரம்" நிகழ்ச்சியில் மாலி கலந்துகொண்டார். மன்னார்குடி ஈசுவரன், கே. வி. பிரசாத் மற்றும் ஈரோடு நாகராஜ் ஆகியோர் அதில் கலந்துகொண்ட மற்ற கலைஞர்களாவர். மானாமதுரையில் நடந்த "லய வினியாசம்" நிகழ்ச்சியில் மிருதங்க *வித்வான்களான* டி. கே. மூர்த்தி, இராம்நாட் இராகவன், தஞ்சாவூர் ராமதாஸ் ஆகியோருடன் இவர் கலந்துகொண்டார்.

உமையாள்புரம் மாலி  உலகெங்கிலும் உள்ள நாடுகளிலும், பல்கலைக்கழக பணிகளிலும் நிகழ்ச்சிகளை நடத்தியுள்ளார்.

மாலியை அமெர்ஸ்ட் கல்லூரி (மாசசூசெட்ஸ், அமெரிக்கா) உறைவிட அறிஞராக அழைத்தது (2003). மாலிக்கு கோப்லேண்ட் பெல்லோஷிப் (2006) வழங்கப்பட்டது. டேவிட் ரெக்குடன் ஒருங்கிணைந்து மாலி பயிலரங்குகளை நடத்தி மிருதங்கம் கற்பித்தார். இவர் 'கருநாடக இசை நிகழ்ச்சிகளில் துணை வாத்தியமாக மிருதங்கத்தின் பங்கு' என்ற தலைப்பில்  ஆய்வு செய்துள்ளார்.   

2010 ஆம் ஆண்டு ஹார்வர்ட் பல்கலைக்கழகம் இவரை "உறைவிட கலைஞராக" அழைத்தது. மாலிக்கு 2012 ஆம் ஆண்டு ஃபுல்பிரைட் பெல்லோஷிப் வழங்கப்பட்டது   மேலும் ஆர்வர்டுக்கு அழைக்கப்பட்டார். பேராசிரியர் ரிச்சர்ட் வுல்ஃப் உடன்,  மாலி 'மேம்பாட்டுக் கலை' குறித்து ஆய்வு செய்தார். ஆர்வர்ட் மாணவர்களுக்கு மிருதங்கக் கலையை கற்பித்தார். 

மாலி, *ஜாக் வுட்* என்ற தலைப்பில் ஒரு குறுந்தகட்டை வெளியிட்டார், அதில் மாலி மிருதங்கம் வாசிக்க, எச். சுப்பிரமணியம் கெத்து வாத்யத்தியத்தை வாசித்தார். டேவிட் ரெக் *வீணையை* முன்னணி கருவியாக வாசித்தார்.

மாலி பல மாணவர்களுக்கு பயிற்சி அளித்துள்ளார், அவர்களில் பலர் கச்சேரிகளில் வாசித்துள்ளனர்.

## அங்கீகாரம்
உமையாள்புரம் மாலி  உலகம் முழுவதும் பரிசுகளையும் விருதுகளையும் ('நாத வல்லப', 'கலா ஆச்சார்ய சிரோன்மணி', 'கலை இசை சுடரொளி' போன்றவை) பெற்றுள்ளார். ஆத்திரேலியாவின் கான்பெராவில் உள்ள கருநாடக சங்கம் இவருக்கு கலைமணி - மிருதங்கம் என்ற பட்டத்தை வழங்கியது.

## மேற்கோள்கள்

பகுப்பு:மிருதங்கக் கலைஞர்கள்
பகுப்பு:வாழும் மக்கள்
பைரம்கர் காட்டுயிர் காப்பகம்

**பைரம்கர் காட்டுயிர் காப்பகம்** (*Bhairamgarh Wildlife Sanctuary*) என்பது இந்திய மாநிலமான சத்தீசுகரில் உள்ள பீஜப்பூர் மாவட்டத்தில் அமைந்துள்ள ஒரு பாதுகாக்கப்பட்ட பகுதி மற்றும் வனவிலங்கு காப்பகம் ஆகும்.

## விளக்கம்
பைரம்கர் காட்டுயிர் காப்பகம் 138.95 கிலோமீட்டர் பரப்பளவைக் கொண்டுள்ளது.   1983இல் இது பாதுகாக்கப்பட்ட பகுதியாக அறிவிக்கப்பட்டது.

## தாவரங்களும்  விலங்கினங்களும்
பாதுகாக்கப்பட்ட பகுதியில் வெப்பமண்டல வறண்ட இலையுதிர் கலப்பு காடுகள் உள்ளன. இங்கு காணப்படும் முக்கிய விலங்கினங்களில் கடமான், இந்தியக் காட்டெருது, கேளையாடு, தேன் கரடி, வரிக் கழுதைப்புலி, காட்டுப்பன்றி, காட்டுப்பூனை, சாம்பல் ஓநாய், காட்டு நாய், வங்காள நரி, ஆசிய நரி, புள்ளிமான், இந்தியச் சிறுமான், நாற்கொம்பு மான், நீலான் ஆகியவை அடங்கும். பறவை இனங்களில் பட்டை ஆந்தை, பழுப்பு மீன் ஆந்தை, ஐரோவாசியக் கழுகு ஆந்தை, சிவப்புக் காட்டுக் கோழி, மயில், இந்திய தோட்டக்கள்ளன், அரசவாள் ஈப்பிடிப்பான், மஞ்சள் தொண்டைச் சிட்டுக்குருவி ஆகியவை அடங்கும்.

## மேற்கோள்கள்

பகுப்பு:தந்தேவாடா மாவட்டம்
குடேகோட்டை தேன் கரடி காப்பகம்

**குடேகோட்டை தேன் கரடி காப்பகம்** (Gudekote Wildlife Sanctuary) என்பது இந்தியாவின் கருநாடகா மாநிலம் பெல்லாரி மாவட்டத்தில் அமைந்துள்ள வனவிலங்கு காப்பகம் ஆகும். இது  பரப்பளவில் அமைந்துள்ளது. இந்த காப்பகம் இந்திய சோம்பல் கரடியான தேன் கரடி (''மெலுர்சசு உரசினசு)'' பாதுகாப்பிற்காக பிரத்தியேகமாக உருவாக்கப்பட்டது. இது ஆசியாவின் இரண்டாவது தேன் கரடி சரணாலயமாகும். முதலாவது காப்பகம் தரோஜி தேன் கரடி காப்பகம் ஆகும்.

நவம்பர் 2013இல் கருநாடக அரசு 3848.84 எக்டேர் பரப்பளவில் குடேகோட்டை காட்டுயிர் காப்பகம் (பகுதி அ) குடேகோட்டை விரிவாக் காப்பகம் (பிளாக் ஆ) மற்றும் ஹல்சகரா காப்புகாடுகளை குடேகோட் தேன் கரடி காப்பகமாக அறிவித்து  அரசு அறிவிப்பு எப் இ இ 72 எப் டபுள்யூ எல் 2013 மூலம் 11 நவம்பர் 2013 அன்று அறிவிப்பு வெளியிட்டது. 21 செப்டம்பர் 2016 அன்று வெளியிடப்பட்ட அரசு அறிவிப்பு எண். எப் இ இ 432 எப் டபுள்யூ எல் 2014இல், இந்தக் காப்புக் காட்டின் பரப்பளவினை பரப்பளவு  km2 (′ID1] sq mi) ஆக அதிகரித்தது. இதைத் தொடர்ந்து 2019ஆம் ஆண்டில், மற்றொரு அரசாங்க அறிவிப்பின் மூலம் *அரசிதழ்* அறிவிப்பு எண். எப் இ இ 62 எப் டபுள்யூ எல் 2019, தேதியிட்ட 16 மே 2019, கூடுதல்  கிமீ2 (′ID3] சதுர மைல் ஒதுக்கப்பட்ட காடுமூலம் குடேகோட் விரிவாக்க தேன் கரடி கரடி காப்பகமாக அறிவிக்கப்பட்டது. இதன் மூலம் சரணாலயத்தின் மொத்த பரப்பளவு  கிமீ2 ஆக அதிகரித்தது.

இந்திய தேன் கரடியைப் பாதுகாப்பதற்காக கருநாடகாவின் பல்லாரி மாவட்டத்தில் அறிவிக்கப்பட்ட இரண்டாவது வனவிலங்கு சரணாலயம் இதுவாகும் (*மெலர்சசு உர்சினசு*).

## தாவரங்களும் விலங்கினங்களும்
தேன் கரடி என்ற முதன்மையான பாலுட்டி விலங்கினத்தைத் தவிர, இந்தியச் சிறுத்தை, பாங்கோலின், முள்ளம்பன்றி, இந்திய நரி, இந்தியக் காட்டுப் பூனை, இந்திய நட்சத்திர ஆமை, ஆசிய பனை புணுகுப்பூனை, இருதலை மணியன் போன்ற பல்வேறு விலங்குகளும் இந்த காப்பகத்தில் வாழ்கின்றன. இந்த காப்பகம் பல்வேறு பறவை இனங்களின் இருப்பிடமாகவும் உள்ளது. மேலும் இவற்றில் சுமார் 130 வெவ்வேறு உயிரினங்கள் இருப்பதாக கூறப்படுகிறது.

## மனிதர்களுக்கும் விலங்குகளுக்கும் இடையே மோதல்
குடேகோட்டைக் காப்பகம் பிரகடனம் செய்திருப்பது மனித-விலங்கு மோதல்களை பெருமளவில் குறைக்க உதவியது. இதற்கு முக்கியக் காரணம், மரங்கள் அல்லாத வன உற்பத்திகளை சேகரிப்பது மற்றும் வனவிலங்கு சரணாலயத்தில் பிற தலையீடுகள் போன்ற மனித நடவடிக்கைகள் இப்பகுதி வனவிலங்குச் சரணாலயமாக அறிவிக்கப்பட்ட பின்னர் பெருமளவில் தடுக்கப்பட்டுள்ளன. வேட்டையாடும் தடுப்பு முகாம்கள் வனவிலங்குகளின் பாதுகாப்பை வலுப்படுத்தியுள்ளன.

## மேற்கோள்கள்

பகுப்பு:கருநாடக மாநிலத்தில் உள்ள காட்டுயிர் புகலிடங்கள்
பகுப்பு:பள்ளாரி மாவட்டம்
பாரா-அனிசிடின்

**பாரா-அனிசிடின்** (*p-Anisidine*) என்பது C7H9NO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். CH3OC6H4NH2 என்ற அமைப்பு வாய்ப்பாட்டாலும் இதை அடையாளப்படுத்தலாம். ஒரு தெளிவான வெண்மை நிறத்துடன் திண்மமாகக் காணப்படுகிறது. காற்று ஆக்சிசனேற்றம் காரணமாக வணிக மாதிரிகள் சாம்பல் பழுப்பு நிறத்தில் தோன்றக்கூடும். மெத்தாக்சியைக் கொண்ட அனிலின் வழிப்பொருளின் மூன்று மாற்றியங்களில் இதுவும் ஒன்றாகும். 4-நைட்ரோ அனிசோலைக் குறைத்தல் மூலம் பாரா-அனிசிடின் தயாரிக்கப்படுகிறது.

## அனிசிடின் மதிப்பு
பாரா-அனிசிடின் ஆல்டிகைடுகள் மற்றும் கீட்டோன்களுடன் எளிதில் வினைபுரிந்து சிஃப் காரங்களை உருவாக்குகிறது. இவை 350 நானோமீட்டர் அலைநீளத்தில் ஒளியை உறிஞ்சுகின்றன. இந்த நிறமாற்ற வினை, கொழுப்புகள் மற்றும் எண்ணெய்களில் உள்ள ஆக்சிசனேற்றப் பொருட்களின் இருப்பைச் சோதிக்கப் பயன்படுகிறது. இம்முறை அமெரிக்க எண்ணெய் வேதியியலாளர் சங்கத்தால் அங்கீகரிக்கப்பட்ட ஒரு கண்டறியும் முறையாகும்.  குறிப்பாக நிறைவுறா ஆல்டிகைடுகளைக் கண்டறிவதற்கு இது சிறந்த முறையாகும். இந்த ஆல்டிகைடுகளே விரும்பத்தகாத சுவைகளை உருவாக்கும் வாய்ப்பு அதிகம் உள்ளவை என்பதால், உணவுத் தரப் பரிசோதனையில் இம்முறை மிகவும் பயனுள்ளதாக இருக்கிறது.

## பாதுகாப்பு
பாரா-அனிசிடின் என்பது ஒப்பீட்டளவில் நச்சுத்தன்மை வாய்ந்த ஒரு சேர்மம் ஆகும், இதன் அனுமதிக்கப்பட்ட வெளிப்பாடு வரம்பு 0.5 மி.கி/மீ3 ஆகும்.

## மேற்கோள்கள்

## வெளி இணைப்புகள்
*
*

பகுப்பு:4-அமினோபீனைல் சேர்மங்கள்
பகுப்பு:4-மெத்தாக்சிபீனைல் சேர்மங்கள்
சல்லூர்

**சல்லூர்** *(Challur)* என்பது இந்தியாவின் தென் மாநிலமான கருநாடகாவின் கொப்பள் மாவட்டத்தில் உள்ள கரடகி வட்டத்தில் அமைந்துள்ள ஒரு கிராமமாகும். சல்லூர் கரடகிக்கு அருகில் அமைந்துள்ளது. இது ஒரு கிராம ஊராட்சி ஆகும். இந்தக் கிராமமானது துங்கபத்ரா ஆற்றின் இடது கரைக் கால்வாயான #36 இன் இருபுறமும் அமைந்துள்ளது. இக்கிராமத்தின் நிலப்பகுதியானது மிகவும் வளமாக உள்ளதால் இங்கு பயிர் செய்யக் கூடிய நெல் பயிர்கள் அதிக விளைச்சலைத் தருகின்றது.

துங்கபத்ரா டெல்டா பகுதியில் பயிர் செய்யக்கூடிய முக்கிய பயிராக நெல் உள்ளது. அதனால் பெங்களூரு, சென்னை, மகாராட்டிரா மற்றும் மத்திய கிழக்கு நாடுகளுக்கு  ஏற்றுமதி செய்யப்படுகிறது. இப்பகுதி விவசாயிகள், உழவு இயந்திரங்கள், நெல் அறுவடை இயந்திரங்கள் மற்றும் பூச்சிக்கொள்ளி தெளிப்பான்கள் என பல அதி நவீன விவசாய கருவிகளை பயன்படுத்தி  விவசாய பணிகளை மேற்கொள்கின்றனர். இக் கிராமத்திலுள்ள பெரும்பாலான விவசாயிகள் தங்களுக்கென உழவு இயந்திரம் வைத்திருக்கின்றனர். அதோடு கிராமத்தில் பல இந்துக் கோவில்களும் உள்ளன.
## மக்கள் தொகை
2011 ஆம் ஆண்டு மக்கள் தொகை கணக்கெடுப்பு நிலவரப்படி, இந்தக் கிராமத்தில் மொத்தம் 1018 குடும்பங்களில் 4,972 வசித்தனர். இதில் ஆண்கள் 2,469, பெண்கள் 2,503 ஆவர்.

கிராமத்தின் மொத்த மக்கள் தொகையில் குழந்தைகள் 13.94% உள்ளனர். கிராமத்தின் சராசரி பாலின விகிதம் 1,014 ஆகும், இது  மாநில சராசரியான 973 ஐ விட அதிகமாகும். மக்கள் தொகைக் கணக்கெடுப்பின்படி  கிராமத்திற்கான குழந்தைகள் பாலின விகிதம் 974 ஆகும், இது மாநிலத்தின் சராசரியான 948 ஐ விட அதிகமாகும்.
## புவியியல்
இது குல்பர்கா பிரிவைச் சேர்ந்தது, மாவட்ட தலைமையகமான கலபுரகியிலிருந்து கிழக்கு நோக்கி   64 கிமீ (40 மைல்), கங்காவதியிலிருந்து 18 கிமீ (11 மைல்) மற்றும் மாநில தலைநகர் பெங்களூரிலிருந்து 364 கிமீ (226 மைல்) தொலைவில் அமைந்துள்ளது. அருகிலுள்ள நகரம் கரடகி, மேலும் இந்தக் கிராமம் துங்க பத்ராவின் இடது கரை கால்வாய், #36 கரையில் உள்ளது. இதன் வட்டத் தலைமையகம் கரடகி மற்றும் மாவட்ட தலைமையகம் கலபுரகி ஆகும் .
## மேலும் காண்க
* கனககிரி
* கங்காவதி, கர்நாடகா

## மேற்கோள்கள்

பகுப்பு:கொப்பள் மாவட்ட கிராமங்கள்
கு. திருநாவுக்கரசு

**கு. திருநாவுக்கரசு** (*K. Thirunavukkarasu*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் விழுப்புரம் மாவட்டம் அ. குரும்பூர் பகுதியினைச் சேர்ந்தவர். திருநாவுக்கரசு முதுகலை மற்றும் இளநிலைச் சட்டப் பட்டங்களைப் பெற்றுள்ளார். அனைத்திந்திய அண்ணா திராவிட முன்னேற்றக் கழக கட்சியினைச் சார்ந்த இவர், 2006ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் உளுந்தூர்பேட்டை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2006

## மேற்கோள்கள்

பகுப்பு:1960 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
மெத்தாக்சிபிப்பெரமைடு

**மெத்தாக்சிபிப்பெரமைடு** (*Methoxypiperamide*) என்பது C13H18N2O2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இம்மருந்து பிப்பரசீன் வகையைச் சேர்ந்த ஒரு மனோவியல் மருந்து ஆகும். ஒரு செயற்கை போதைப்பொருளாக இணையத்தில் விற்கப்படுகிறது.  மெத்தாக்சி பிப்பெரமைடு மெத்தில்பென்சைல்பிப்பரசீனின் 4-மெத்தாக்சி-α-கீட்டோ ஒப்புமைச் சேர்மமாக கருதப்படுகிறது.

மெத்தாக்சிபிப்பெரமைடின் மருந்தியல் மற்றும் நச்சுத்தன்மை குறித்த தரவுகள் மிகக் குறைவாகவே உள்ளன. இருப்பினும், அமெரிக்காவின் வெர்மாண்ட் மாகாணம் இச்சேர்மத்தை ஒரு மாயத்தோற்றத்தை ஏற்படுத்தும் மருந்துப் பொருளாக வகைப்படுத்துகிறது. 

## சட்டப்பூர்வ நிலை
மெத்தாக்சிபிப்பெரமைடு என்பது 2016 ஆம் ஆண்டு சனவரி மாதம் முதல் வெர்மாண்ட்டிலும், அங்கேரியிலும் கட்டுப்படுத்தப்பட்ட ஒரு பொருளாகவே கருதப்படுகிறது.

## மேற்கோள்கள்

பகுப்பு:அமைடுகள்
பகுப்பு:4-மெத்தாக்சிபீனைல் சேர்மங்கள்
தேவசிம்மா

**தேவசிம்மா** (*Devasimha*)  இந்தியத் துணைக்கண்டத்தில் உள்ள மிதிலா இராச்சியத்தின் ஓனிவார் வம்சத்தின் ஆறாவது மன்னர் ஆவார். இவர் கி.பி. 15 ஆம் நூற்றாண்டின் முற்பகுதியில் அந்த இராச்சியத்தை ஆட்சி செய்தார். மன்னர் பவசிம்மாவிற்குப் பிறகு இவர் மிதிலா இராச்சியத்தின் அரியணை ஏறினார்.

## ஆரம்பகால வாழ்க்கை
தேவசிம்மர் மிதிலையில் உள்ள ஓனிவார் வம்சத்தின் அரச குடும்பத்தில் பிறந்தார். இவர் ஒரு மைதிலி பிராமணர் மற்றும் காசியப கோத்திரத்தைச் சேர்ந்தவர். இவர் மன்னர் பவசிம்மரின் மூத்த மகன் ஆவார். அரசிம்மர் மற்றும் திரிபுரசிம்மர் ஆகியோர் அவரது தம்பிகள் ஆவர்.

## ஆட்சி
சில வரலாற்றுப் பதிவுகளின்படி, இவர் கி.பி. 1355-ஆம் ஆண்டு முதல் மிதிலையின் அரியணையில் ஏறினார்.  கி.பி. 1410-ஆம் ஆண்டுக்கு  முன்பு வாழ்ந்தார்.

## மேற்கோள்கள்

பகுப்பு:இந்திய அரசர்கள்
பகுப்பு:பீகார் வரலாறு
பத்மசிம்மா

**பத்மசிம்மா** (*Padmasimha*)  இந்தியத் துணைக்கண்டத்தில் 15 ஆம் நூற்றாண்டு காலத்தில் இருந்த மிதிலா இராச்சியத்தின் ஓனிவார் வம்சத்தின் ஒன்பதாவது மன்னர் ஆவார். ஆட்சியாளரான இராணி இலக்கிமாதேவியின் மரணத்திற்குப் பிறகு  கி.பி. 1428-ஆம் ஆண்டில் இவர் மிதிலா இராச்சியத்தின் அரியணை ஏறினார். இவர் புகழ்பெற்ற மன்னர் சிம்மசிம்மனின் சகோதரர் ஆவார்.
## ஆரம்பகால வாழ்க்கை
பத்மசிம்மர் மிதிலையில் உள்ள ஓனிவார் வம்சத்தின் அரச குடும்பத்தில் பிறந்தார். மன்னர் தேவசிம்மாவின் இளைய மகனான இவர் ஒரு மைதிலி பிராமணர் மற்றும் காசியப கோத்திரத்தைச் சேர்ந்தவர்.

## ஆட்சி
பத்மசிம்மன் தனது பெயரிலேயே பத்மா என்ற ஒரு புதிய கிராமத்தை இராச்சியத்தில் நிறுவினார். பின்னர் இவர் அந்தப் புதிய கிராமமான பத்மாவைத் தனது தலைநகராக ஆக்கினார். அந்தத் தலைநகரின் தளம் தற்போது தாரகர்பா டிக்கு என்று அழைக்கப்படுகிறது.  ஒரு சிறந்த போர்வீரராகவும், கொடையாளராகவும் இவர் இருந்தார். மன்னர் பத்மசிம்மனின் ஆட்சியின் காலம் வெவ்வேறு வரலாற்று ஆவணங்களில் மூன்று ஆண்டுகள் முதல் ஆறு ஆண்டுகள் வரை மாறுபடுகிறது.

## மேற்கோள்கள்

பகுப்பு:இந்திய அரசர்கள்
பகுப்பு:பீகார் வரலாறு
டெட்ரா ஐதரோகுயினோலின்

**டெட்ரா ஐதரோகுயினோலின்** (*Tetrahydroquinoline*)  என்பது C9H11N என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இது குயினோலினின் பகுதி-ஐதரசனேற்றப்பட்ட வழிப்பொருள் ஆகும்.  நிறமற்ற எண்ணெய் ஆகக் காணப்படுகிறது. 

## பயன்கள்
டெட்ரா ஐதரோகுயினோலினின் மாற்று வழித்தோன்றல்கள் மருத்துவ வேதியியலில் பொதுவானவையாகும். ஆக்சாம்னிக்வின், டைனமைசின், விராட்மைசின் மற்றும் நிகைனோப்ரோல் ஆகியவை உயிரியக்க டெட்ராஐதரோகுயினோலின்கள் ஆகும். பொதுவாக டெட்ரா ஐதரோகுயினோலின் வழித்தோன்றல்கள் பன்முகத்தன்மை கொண்ட வினையூக்கிகளைப் பயன்படுத்தி தொடர்புடைய குயினோலினை ஐதரசனேற்றம் செய்வதன் மூலம் தயாரிக்கப்படுகின்றன.

## தயாரிப்பு
குயினோலின்களை ஐதரசனேற்றம் செய்வதன் மூலம் டெட்ரா ஐதரோகுயினோலினை உற்பத்தி செய்யலாம். ஐதரசனேற்றம் மீளக்கூடியது என்பதால், நிலக்கரி திரவமாக்கலில் டெட்ரா ஐதரோகுயினோலின் ஓர் ஐதரசன்-கொடை கரைப்பானாக அடிக்கடி ஆய்வு செய்யப்பட்டுள்ளது.

ஒருபடித்தான வினையூக்கிகளைப் பயன்படுத்தி, சமச்சீரற்ற ஐதரசனேற்றம் நிரூபிக்கப்பட்டுள்ளது.  இதை 1-இண்டனோன் (பென்சோவளையபெண்டனோன்) மூலமாகவும் தயாரிக்கலாம்.

## மேற்கோள்கள்

பகுப்பு:அமீன் கரைப்பான்கள்
பகுப்பு:டெட்ரா ஐதரோகுயினோலின்கள்
பட்டியாலி சட்டமன்றத் தொகுதி

**பட்டியாலி சட்டமன்றத் தொகுதி** (*Patiyali Assembly constituency*) என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது கன்ஷி ராம் நகர் மாவட்டத்தில் அமைந்துள்ளது. பட்டியாலி, ஏடா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
என். இராமு

**என். இராமு** (*N. Ramu*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் விழுப்புரம் மாவட்டம் பெண்ணாடம் பகுதியினைச் சேர்ந்தவர். இராமு உயர்நிலைப் பள்ளிக் கல்வியினை முடித்துள்ளார். அனைத்திந்திய அண்ணா திராவிட முன்னேற்றக் கழக கட்சியினைச் சார்ந்த இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் உளுந்தூர்பேட்டை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2001

## மேற்கோள்கள்

பகுப்பு:1969 பிறப்புகள்
பகுப்பு: அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
லக்காபுரம்

**இலக்காபுரம்** **அல்லது புஞ்சை இலக்காபுரம்** ''(Lakkapuram) என்பது இந்தியாவின் தென் மாநிலமான தமிழ்நாட்டின் ஈரோடு மாவட்டத்தில் மொடக்குறிச்சி வட்டத்தில் உள்ள ஒரு கிராமமாகும். 
## மக்கள் தொகை
2011 ஆம் ஆண்டு இந்திய மக்கள் தொகை கணக்கெடுப்பின்படி லக்காபுரம் கிராமத்தில் மொத்தம் 9,739 பேர் இருந்தனர். இதில் ஆண்கள் 4,875  பெண்கள் 4,864 மற்றும் 6 வயதுக்குட்பட்ட குழந்தைகள் எண்ணிக்கை 869 ஆகும். இந்தக் கிராமத்தின் கல்வியறிவு விகிதம் 79.62% ஆகும். இது மாநிலத்தின் கல்வியறிவு விகிதத்தை விடக் குறைவாகும்.
## இலக்காபுரம் மலைக்கோவில்
இலக்காபுரம் முருகன் கோவில் மிகவும் பிரசித்தி பெற்ற இந்து கோவிலாகும். இக்கோவிலானது முருகப் பெருமானுக்காக அர்ப்பணிக்கப்பட்ட ஒரு திருத் தலமாகும். இக்கோவிலானது ஈரோடு - கரூர் நெடுஞ்சாலையில் அமைந்துள்ளது. மேலும் இவ்விடமானது செண்பக மலை கோவில் என்றும் அழைக்கப்படுகிறது. 
ஈராேட்டின் தெற்குப் பகுதியில் அமைந்துள்ள ஈரோடு மாநகராட்சியானது தனது எல்லையை இலக்காபுரம் வரை விரிவு படுத்த முடிவு செய்துள்ளது.

## அமைவிடம்
இது ஈரோடு மத்தியப் பேருந்து நிலையத்திலிருந்து சுமார் 9 கி.மீ. தொலைவிலும், ஈரோடு இரயில் சந்திப்பிலிருந்து 6 கி.மீ. தொலைவிலும், ஈரோடு இரயில் சந்திப்பு பேருந்து நிலையத்திலிருந்து 7 கி.மீ. தொலைவிலும் உள்ளது. இந்தக் கிராமம் தேசிய நெடுஞ்சாலை - 381 A-வில் அமைந்துள்ளது. அங்கு இது ஈரோடு சுற்றுச் சாலையை இரண்டாகப் பிரிக்கிறது.

## பொருளாதாரம்
இந்த நகர்ப்புற பகுதியின் பொருளாதார முக்கியத்துவம் வாய்ந்ததாக விசைத்தறி மற்றும் சவுளி  உற்பத்தி உள்ளது. இந்தப் பகுதியில் உள்ள ஏராளமான தறி அலகுகளே,  இப்பகுதியன் சவுளி வா்த்தகத்தை இயக்குகின்றன.

சுற்றியுள்ள கிராமங்களில் விவசாயமே பிரதான தொழிலாக உள்ளது. விவசாய பின்னணியைக் கொண்ட கொங்கு வெள்ளாள கவுண்டர் சமூகத்தினர் நகரத்தில் வர்த்தகத்திலும் ஈடுபட்டுள்ளனர்.

இலக்காபுரத்திலிருந்து 1 கி.மீ. தொலைவில் வட்டாரப் போக்குவரத்து அலுவலகம் இருப்பதால் மாநகராட்சிப் பகுதி நீட்டிக்கப்படும் என்ற எதிர்பார்ப்புகளால் மனைகளின் விலையும் மனை வணிகமும் மிகவும் உயர்ந்துள்ளன.

## மேற்கோள்கள்

பகுப்பு:ஈரோடு மாவட்டத்திலுள்ள கிராமங்கள்
விலங்குச் சிறைப்பிடிப்பு

**விலங்குச் சிறைப்பிடிப்பு** (*Animal captivity*) என்பது வீட்டு விலங்குகளையும் காட்டு விலங்குகளையும் அடைத்து வைக்கும் செயலாகும். இது குறிப்பாக விலங்குகள் மனிதர்களால் பிடித்து வைக்கப்பட்டு, தப்பிச் செல்ல முடியாத மட்டும் தடுக்கப்படும் செயலைக் குறிக்கின்றது. இச்சொல் பிராதானமாகக் காட்டு விலங்குகள் அடைத்து வைக்கப்பட்டிருப்பதைக் குறிக்க முற்பட்டாலும், கால்நடைகள், செல்லப்பிராணிகள் போன்ற மனிதர்களால் பழக்கப்படுத்தப்பட்ட விலங்குகள் சிறைபிடிக்கப்பட்டு வளர்க்கப்படுவதையும் குறிக்கின்றது. எடுத்துக்காட்டாக, பண்ணைகள், தனியார் வீடுகள், உயிரியல் பூங்காக்கள், மீன்வளக் காட்சியகங்கள், பொது மீன் காட்சியகங்கள் மற்றும் ஆய்வகங்களில் உள்ள விலங்குகள் பிடிக்கப்பட்டு வளர்க்கப்படுவதும் இதில் அடங்கும். விலங்குகளைச் சிறைப்பிடிப்பது என்பது அந்த அடைத்து வைத்தலின் பின்னால் உள்ள நோக்கங்களையும் நிலைமைகளையும் கருத்தில் கொண்டே அதன் அடிப்படையில் வகைப்படுத்தப்படுகிறது.

## இவற்றையும் காண்க

**விலங்கு வளர்ப்பு**
* செறிநிலை வேளாண்மை
* விலங்கு வளர்ப்பு
* விலங்கு ஆராய்ச்சி
* செறிநிலை விலங்கு வளர்ப்பு
* கால்நடை
* பணி விலங்கு

**விலங்குரிமை** 
* விலங்குத் தொழிற்கூட்டு
* விலங்குரிமை
* விலங்குகளை பலியிடுதல்
* விலங்கு நலன் 
* விலங்கு வன்கொடுமை

## மேற்கோள் தரவுகள்

## வெளியிணைப்புகள்
* Pet-Abuse.com
* உலக உயிரியல் பூங்காக்கள் மற்றும் மீன் காட்சியகங்களுக்கான கூட்டமைப்பு
* நியூயார்க்கு உயிரியல் பூங்காக்களும் மீன் காட்சியகங்களும்
* WSPA சர்வதேச வலைதளம்

பகுப்பு:விலங்குரிமை
பகுப்பு:விலங்கு வன்கொடுமை
பகுப்பு:விலங்குத் தொழிற்கூட்டு
செம்பனூர்

**செம்பனூர்** (*Sembanur*) என்பது இந்தியாவின் தமிழ்நாட்டில் உள்ள சிவகங்கை மாவட்டத்தில் அமைந்துள்ள ஒரு கிராமம் ஆகும். செம்பானூர் என்ற பெயராலும் இக்கிராமம் அழைக்கப்படுகிறது.

## மக்கள்தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின்படி செம்பனூர் கிராமத்தில் மொத்தம் 208 குடும்பங்கள் வசித்தன. கிராமத்தின் மக்கள் தொகை 717 ஆகும். இம்மக் தொகையில் 356 ஆண்களும் 361 பெண்களும் இருந்தனர்.

செம்பனூர் கிராமத்தில் 0-6 வயதுக்குட்பட்ட குழந்தைகளின் எண்ணிக்கை 52 ஆகும். இது கிராமத்தின் மொத்த மக்கள் தொகையில் 7.25 சதவீதமாகும். செம்பனூர் கிராமத்தின் சராசரி பாலின விகிதம் 1014 ஆகும். இது தமிழ்நாட்டின் மாநில சராசரியான 996-என்பதை விட அதிகமாகும். மக்கள் தொகை கணக்கெடுப்பின்படி செம்பனூரின் குழந்தை பாலின விகிதம் 1167 ஆகும், இது தமிழ்நாட்டின் சராசரியான 943-என்பதை விட அதிகமாகும். 

தமிழ்நாட்டுடன் ஒப்பிடும்போது செம்பனூர் கிராமத்தில் எழுத்தறிவு விகிதம் குறைவாக உள்ளது. 2011 ஆம் ஆண்டில், தமிழ்நாட்டின் எழுத்தறிவு விகிதம் 80.09% ஆக இருந்தபோது, ​​செம்பனூர் கிராமத்தின் எழுத்தறிவு விகிதம் 63.16% ஆக இருந்தது. செம்பனூரில் ஆண்களின் எழுத்தறிவு விகிதம் 75.30% ஆகவும், பெண்களின் எழுத்தறிவு விகிதம் 51.05% ஆகவும் இருந்தது.

## மேற்கோள்கள்

பகுப்பு:சிவகங்கை மாவட்டத்திலுள்ள ஊர்களும் நகரங்களும்
எ. சுந்தரவல்லி

திருமதி எ. சுந்தரவல்லி,  தமிழ்நாடு பிரிவைச் சேர்ந்த 2007 ஆம் ஆண்டு ஐ.ஏ.எஸ் அலுவலர். திருவள்ளூர் மாவட்டம் 2016 ல் ஆட்சியராகப் பணிபுரிந்தவர். வேலைவாய்ப்பு மற்றும் பயிற்சி ஆணையர் மற்றும் மாநில தேர்தல் ஆணையத்தின் செயலாளர் போன்ற குறிப்பிடத்தக்கப் பதவிகளை வகித்ததற்காக அறியப்பட்ட ஒரு முக்கிய அலுவலர்; நிர்வாகச் செயல்திறன் மற்றும் பொது நலனில் கவனம் செலுத்தி, தொழில்துறை உள்ளிட்ட முக்கிய துறைகளில் பணியாற்றியுள்ளார். கல்லூரி கல்வி இயக்குநரக ஆணையராகஉள்ளார். மேலும் பெரியார் பல்கலைக்கழகத்தின் துணைவேந்தர் நிர்வாகக் குழு தலைவராகவும் 28.05.2025 முதல் செயலாற்றிவருகிறார்.

### விவரங்கள்
* பெற்றோர்:தந்தை: எமரோஸ் ; தாய்:நாகரத்தினம்மாள்,
* பிறப்பு:03.05.1973 
* கல்வி: M.Sc.,B.Ed.,
* பிறப்பிடம்:காஞ்சிபுரம் மாவட்டம்

#### பணி விவரங்கள்
#2007 தமிழ்நாடு பிரிவு I.A.S
#முதற்பணி : கடலூர் துணை ஆட்சியர் பணி
#ஆட்சியர்: 2016 திருவள்ளூர் மாவட்டம்

#### சான்றுகள்:

பகுப்பு:இந்திய ஆட்சிப் பணி அலுவலர்கள்
பகுப்பு:வாழும் மக்கள்
பகுப்பு:1973 பிறப்புகள்
சாவடியூர்

**சாவடியூர்** (*Savadiyur*) என்பது இந்தியாவின் தமிழ்நாட்டில் உள்ள தருமபுரி மாவட்டத்தில் அமைந்துள்ள ஒரு கிராமம் ஆகும். பாலக்கோடு நகரத்திற்கு கிழக்கில் 5 கிலோமீட்டர் தொலைவில் இக்கிராமம் அமைந்துள்ளது. சாவடியூர் எர்ரசீகலகள்ளி கிராம பஞ்சாயத்தின் கீழ் உள்ளது.

## பண்பாடு
சாவடியூர் ஒரு தனித்துவமான பண்பாட்டு அடையாளத்தைக் கொண்டுள்ளது. நூறு ஆண்டுகளுக்கு முன்பு அருகிலுள்ள கேத்தனகள்ளி கிராமத்தில் குடியேறிய கத்தோலிக்க மத போதகர்களின் இருப்பு கிராமத்தின் மீது பெரும் தாக்கத்தை ஏற்படுத்தியுள்ளது. இதன் விளைவாக, கிராமத்தில் கணிசமான எண்ணிக்கையில் கத்தோலிக்கர்கள் வசிக்கின்றனர். இவர்கள் மத சடங்குகள் மற்றும் திருவிழாக்களில் தீவிரமாகப் பங்கேற்கின்றனர்.

## மேற்கோள்கள்

பகுப்பு:தர்மபுரி மாவட்டத்திலுள்ள கிராமங்கள்
கீழ் ஈசல்பட்டி ஊராட்சி

**கீழ் ஈசல்பட்டி ஊராட்சி** என்பது தமிழ்நாட்டின் தருமபுரி மாவட்டத்தில் உள்ள நல்லம்பள்ளி ஊராட்சி ஒன்றியத்தில் அமைந்துள்ள ஒரு ஊராட்சி ஆகும். இந்த ஊராட்சி, தருமபுரி சட்டமன்றத் தொகுதிக்கும், தருமபுரி மக்களவைத் தொகுதிக்கும் உட்பட்டதாகும். 

## வரலாறு
இந்த ஊராட்சி முதலில் மானியதஅள்ளி ஊராட்சிக்கு உட்பட்டதாக இருந்தது. அந்த ஊராட்சி 18 கிராமங்களை உள்ளடக்கியதாக, கூடுதலான எண்ணிக்கையிலான கிராமங்களும், மக்கள் தொகையும், பரப்பளவும், வீடுகளையும் கொண்டதாக இருந்தது. எனவே மானியதஅள்ளி ஊராட்சியை இரண்டாக பிரித்து மறுசீரமைப்பு செய்து கீழ் ஈசல்பட்டி ஊராட்சி புதியதாக உருவாக்கபட்டது. அதற்கான மாவட்ட அரசாணை 2025 திசம்பர் 5 அன்று வெளியிடப்பட்டது. புதியதாக உருவாக்கபட்ட இந்த ஊராட்சியில் எட்டு சிற்றூர்கள் கொண்டதாக இருக்கும்.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:

# கீழ் ஈசல்பட்டி
# மேல் ஈசல்பட்டி
# மேல் பூரிக்கல்
# கீழ் பூரிக்கல்
# மலையப்ப நகர்
# சேசம்பட்டியான் கொட்டாய்
# பரிகம்
# குரும்பட்டியான் கொட்டாய்

## சான்றுகள்

பகுப்பு:தருமபுரி மாவட்ட ஊராட்சிகள்
புலிக்குன்றம்

**புலிக்குன்றம்** *(Pulikundram)*  இந்தியாவின் தென் மாநிலமான தமிழ் நாட்டின் செங்கல்பட்டு மாவட்டத்தில் உள்ள ஒரு பழங்கால நகரமான திருக்கழுக்குன்றத்திலிருந்து 2.9 கி.மீ (1.8 மைல்) தொலைவில் அமைந்துள்ள ஒரு கிராமம் ஆகும். இக் கிராமமானது திருக்கழுக்குன்றம் வட்டத்தைச் சேர்ந்தது. இக்கிராமத்தில் பழமை வாய்ந்த பிரசித்தி பெற்ற  சிறீ இலட்சுமி நாராயணர் கோவில் உள்ளது. இக்கோவிலானது விசயநகரப் பேரரசின் கிருட்டிணதேவராய உடையார் ஆட்சிக் காலத்தில் 1509 -1529 ஆம் ஆண்டுகளுக்கு இடையில் கட்டப்பட்டது.

## புவியியல்
புலிக்குன்றத்தின் இருப்பிட ஆள்கூறுகள் 13°20'47"N 79°49'29"E 
http://wikimapia.org/#lat=13.3464057&lon=79.8249543&z=15&l=0&m=b&show=/13569779/pulikundram என அடையாளப்படுத்துகிறது. 

## மேற்கோள்கள்

* AboutLocation
* Nearest locations from Pulikundram
* About Temple
* About Temple

பகுப்பு:செங்கல்பட்டு மாவட்டத்தில் உள்ள கிராமங்கள்
தாருகசு வாட்டர்சுட்ராட்டி தர்தா

**தாருகசு வாட்டர்சுட்ராட்டி தர்தா** (*Tarucus waterstradti dharta*) எனும்  அசாம் பியர்ரோட் என்பது இந்தியாவில் காணப்படும் ஒரு சிறிய பட்டாம்பூச்சி ஆகும். இது *லைகானிடே* அல்லது நீலன்கள் குடும்பத்தைச் சேர்ந்தது. முன்னர் ஒரு தனித்துவமான சிற்றினமாகக் கருதப்பட்டது. இப்போது இது பொதுவாக *தா. வாட்டர்சுட்ராட்டி* சிற்றினத்தின் நன்கு அறியப்பட்ட துணையினமாகக் கருதப்படுகிறது. வனவிலங்கு (பாதுகாப்பு) சட்டம், 1972இன் அட்டவணை II இன் கீழ், இந்த துணையினம் இந்தியாவில் சட்டப்பூர்வமாக பாதுகாக்கப்படுகிறது.

## மேற்கோள்கள்

## மேலும் படிக்க
* 
*  
* 
* 
* 
* 

பகுப்பு:பட்டாம்பூச்சிகள்
பகுப்பு:தாருகசு
தாருகசு பால்கனிகசு நைக்ரா

**தாருகசு பால்கனிகசு நைக்ரா ** (*Tarucus balkanicus nigra*),  எனும் கரும் புள்ளி பியர்ரோட் *லைகானிடே* குடும்பத்தினைச் சார்ந்த சிறிய பட்டாம்பூச்சி துணையினம் ஆகும். இந்த பட்டாம்பூச்சி இந்தியாவில் காணப்படுகின்றது. முன்னர் ஒரு தனித்துவமான சிற்றினமாகக் கருதப்பட்ட, இது தற்போது பால்கன் பியர்ரோட்டின் (*தா. பால்கனிகசு*) நன்கு அறியப்பட்ட கிழக்கு துணையினமாகக் கருதப்படுகிறது.

## மேற்கோள்கள்

* 
*  
* 
* 
* 
* 

பகுப்பு:தாருகசு
பகுப்பு:பட்டாம்பூச்சிகள்
தாருகசு ஆல்ட்டரேட்டசு

**தாருகசு ஆல்ட்டரேட்டசு** (*Tarucus alteratus*), எனும் இமயமலை பியர்ரோட் அல்லது வரி பியர்ரோட் என்பது *லைகானிடே* குடும்பத்தினைச் சார்ந்த சிறிய பட்டாம்பூச்சி சிற்றினம் ஆகும். இந்தப் பட்டாம்பூச்சி இந்தியாவில் காணப்படுகின்றது. இந்த சிற்றினம் முதன்முதலில் 1882இல் பிரடெரிக் மூரேவால் விவரிக்கப்பட்டது.

## மேற்கோள்கள்

* 
*  
* 
* 
* 
* 

பகுப்பு:தாருகசு
பகுப்பு:பட்டாம்பூச்சிகள்
ஆந்திரனிலமைடு

**ஆந்திரனிலமைடு** (*Anthranilamide*) என்பது C7H8N2O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அமைடுகள் குழுவில் இச்சேர்மம் இடம்பெறுகிறது. 

## தயாரிப்பு
அம்மோனியா, அம்மோனியம் கார்பனேட்டு மற்றும் அம்மோனியம் குளோரைடு ஆகியவற்றை ஐசோடாயிக்கு நீரிலியுடன் சேர்த்து வினைபுரியச் செய்வதன் மூலம் ஆந்திரனிலமைடு சேர்மத்தை தயாரிக்கலாம்.

## பண்புகள்
ஆந்திரனிலமைடு என்பது எளிதில் தீப்பற்றக்கூடிய, தீயை அணைக்கும் தன்மை கொண்ட, படிக வடிவத்தில் காணப்படுகிறது.  நிறமற்றது முதல் மஞ்சள் நிறம் வரையிலான, மணமற்ற ஒரு திடப்பொருளாக உள்ளது.  தண்ணீரில் குறைந்த அளவே கரைகிறது.

## பயன்கள்
ஆந்திரனிலமைடு, தண்ணீருக்கான நெகிழி புட்டிகளில் அசிட்டால்டிகைடு நீக்கியாகப் பயன்படுத்தப்படுகிறது. இனிப்புப் பானங்கள், பழச்சாறுகள் மற்றும் பீர் போன்றவற்றுக்கு இது தேவையில்லை, ஏனெனில் இந்தப் பானங்களில் உள்ள அசிட்டால்டிகைடின் செறிவு நெகிழிப் புட்டிகளின் வெளிப்படக்கூடிய அளவை விட அதிகமாக இருக்கும். ஆந்திரனிலமைடு  கிளைக்கான்களைத் தேர்ந்தெடுக்காத, திறமையான ஒளிரும் குறியிடுதலுக்கும் பயன்படுத்தப்படுகிறது.  சாயங்கள், மருந்துப் பொருட்கள், நுரை உண்டாக்கும் முகவர்கள் மற்றும் பிற இரசாயனங்களுக்கான ஓர் இடைநிலை வேதிப்பொருளாகவும் பயன்படுத்தப்படுகிறது. இயந்திரங்களுக்கான உயவு எண்ணெய்களில், இது தாமிரம் மற்றும் மக்னீசியம் அரிப்பைத் தடுக்கிறது.
 
## மேற்கோள்கள்

பகுப்பு:அனிலின்கள்
பகுப்பு:பென்சமைடுகள்
சீரோபைலம்

**சீரோபைலம்** (*Xerophyllum*) என்பது ஜெரோஃபில்லினி பழங்குடியினத்தைச் சேர்ந்த ஆப்பிரிக்க நிலத்தட்டுப் பூச்சிகளின் ஒரு பேரினமாகும். சீரோபைலம் பேரினத்தில் குறைந்தது இரண்டு விவரிக்கப்பட்ட சிற்றினங்கள் உள்ளன.

## சிற்றினங்கள்
கீழ்க்கண்ட இரண்டு சிற்றினங்களும் சீரோபைலம் பேரினத்தைச் சேர்ந்தவை:

* *சீரோபைலம் கோர்டிசு* பக்டன், 1903
* *சீரோபைலம் பிளாட்டிகோரிசு* (வெஸ்ட்வுட், 1839)

## மேற்கோள்கள்

## Further reading

* 

பகுப்பு:கணுக்காலி பேரினங்கள்
நெசோடெட்டிக்சு

**நெசோடெட்டிக்சு** (*Nesotettix*) என்பது ஜெரோஃபில்லினி பழங்குடியினத்தைச் சேர்ந்த மத்திய அமெரிக்க நிலத்தட்டுப் பூச்சிகளின் ஒரு பேரினமாகும். நெசோடெட்டிக்சு பேரினத்தில் இரண்டு விவரிக்கப்பட்ட சிற்றினங்கள் உள்ளன.

## சிற்றினங்கள்
கீழ்க்கண்ட இரண்டு சிற்றினங்களும் நெசோடெட்டிக்சு பேரினத்தைச் சேர்ந்தவை:

**நெசோடெட்டிக்சு செசுமானே* 
**நெசோடெட்டிக்சு சாமோனென்சிசு* 

## மேற்கோள்கள்

பகுப்பு:கணுக்காலி பேரினங்கள்
பொட்டுவா

***பொட்டுவா*** (*Potua*) என்பது 1887ஆம் ஆண்டு பொலிவரால் நிறுவப்பட்ட *கிளாடோனோடினே* மற்றும் |*ஜெரோபில்லினி* பழங்குடியினரின் துணைக் குடும்பத்தைச் சேர்ந்த ஆசிய நிலத்தட்டுப் பூச்சிகளின் ஒரு பேரினமாகும். இப்பேரினத்தினைச் சார்ந்த சிற்றினங்கள் இந்தியாவிற்கு மேற்கே மலேசியாவிற்கு இடையில் தொடர்ச்சியற்றி காணப்படுவதை பதிவு செய்துள்ளன.

## சிற்றினங்கள்
# *பொட்டுவா கரோனாட்டா* பொலிவர், 1887 - **மாதிரி இனங்கள்** (2 துணையினங்கள்)
# *பொட்டுவா மோர்பில்லோசா* (வாக்கர், 1871)
# *பொட்டுவா சபுலோசா* கான்காக், 1915

**குறிப்பு:** *பொட்டுவா ஏப்டிரா* என்பது *டெல்டோனோட்டசு கிப்பிசெப்சசு* (பொலிவர், 1902) என்பதன் ஒத்த இனமாகும்.

## மேற்கோள்கள்

பகுப்பு:கணுக்காலி பேரினங்கள்